Szia!

Amit a wiki írt, az nekem is dilemma volt. A településhatár tábla minden esetben olyan változásokat hordoz magában, ami miatt mindenképp el kell vágni a vonalat. A sebességhatár a leglátványosabb, de a KRESZ szerint kismillió dolog vonatkozik máshogy a lakott és külterületi szakaszokra, elég csak tompított fényszóróra gondolni. Ez utóbbi információ nálunk egyébként hiányzik a térképről, megadunk ugyan source:maxspeed címkét, de ennél jóval több értelme volna a zone:traffic traffic címkének, aminek értékei megegyeznek a nálunk használt source:maxspeed értékekkel. Majd tervezem is felvetni a témát chaten.

A település tábla jelentősége nem magyar specialitás, minden országban így működik. Én emiatt a wiki ajánlását értelmetlennek tartom. Ebben a changesetben kipróbáltam, hogy milyen, ha egyértelmű esetekben kitöltöm, de például Alcsútdoboz arborétum felől végén ez túl nagy áldozatokkal járna a megadott stop tábla és hu-go szakaszok miatt.

Ha a navigációs programok felől nézzük, ők a zone:traffic alapján meg tudják határozni az irányt (ha meg van adva), egyértelműbb mint a végpontra rakott direction. Ha nincs megadva, akkor lehet tippelni az utcanév meglétéből (ezt a navigációk meg is szokták tenni maxspeed hiányában), vagy maxspeedből.

Érdemes volna a problémát felvetni a tag vitalapján.